4.pielikums

Projektu iesniegumu atlases nolikumam

**Projekta iesnieguma vērtēšanas kritēriju piemērošanas metodika**

**ar grozījumiem (04.12.2018)**

|  |  |
| --- | --- |
| Darbības programmas nosaukums | Izaugsme un nodarbinātība |
| Prioritārā virziena numurs un nosaukums | 8. Izglītība, prasmes un mūžizglītība |
| Specifiskā atbalsta mērķa numurs un nosaukums  | 8.2.1. Samazināt studiju programmu fragmentāciju un stiprināt resursu koplietošanu |
| Projektu iesniegumu atlases veids | Atklāta projektu iesniegumu atlase |
| Atbildīgā iestāde | Izglītības un zinātnes ministrija |
| Projektu iesniegumu atlases kārta | 2. un turpmākās (ja attiecināms) projektu iesniegumu atlases kārtas*(Studiju programmas ES valodās (izņemot latviešu valodu) un kopīgās doktorantūras studiju programmas, neskaitot pedagoģijas studiju programmas)* |

Projektu iesniegumu vērtēšanas kritēriju piemērošanas metodika ir informatīvi skaidrojošs materiāls.

*Vispārīgie nosacījumi projektu iesniegumu vērtēšanas kritēriju piemērošanai:*

1. Lai novērtētu atbilstību attiecīgajam vērtēšanas kritērijam, vērtētājam ir jāņem vērā gan attiecīgajās projekta iesnieguma veidlapas sadaļās sniegtā informācija, gan arī visa pārējā projekta iesnieguma veidlapā (projekta iesnieguma veidlapas citās sadaļās un pielikumos) pieejamā informācija.
2. Vērtējot projekta iesnieguma atbilstību projekta iesnieguma vērtēšanas kritērijiem, jāņem vērā tikai projekta iesnieguma veidlapā (projekta iesnieguma veidlapā un pielikumos) pieejamā informācija. Vērtējumu nevar balstīt uz pieņēmumiem vai citu informāciju, ko nav iespējams pārbaudīt vai pierādīt, vai kas neattiecas uz konkrēto projekta iesniegumu. Tomēr, ja vērtētāja rīcībā ir kāda informācija, kas var ietekmēt projekta vērtējumu, jānorāda konkrēti fakti un informācijas avoti, kas pamato un pierāda vērtētāja sniegto informāciju.
3. Vērtējot projektu iesniegumus, jāpievērš uzmanība projekta iesnieguma veidlapā sniegtās informācijas saskaņotībai starp visām projekta iesnieguma veidlapas sadaļām, kurās tā minēta. Ja informācija starp projekta iesnieguma veidlapas sadaļām nesaskan, ir jāizvirza nosacījums par papildu skaidrojuma sniegšanu pie tā kritērija, uz kuru šī nesakritība ir attiecināma.
4. Projektu iesniegumu vērtēšanā izmantojami:
	1. Ministru kabineta 2018.gada 9.janvāra noteikumi Nr.27 „Darbības programmas „Izaugsme un nodarbinātība” 8.2.1. specifiskā atbalsta mērķa „Samazināt studiju programmu fragmentāciju un stiprināt resursu koplietošanu” pirmās un otrās projektu iesniegumu atlases kārtas īstenošanas noteikumi”” (turpmāk – MK noteikumi par SAM īstenošanu);
	2. Darbības programma “Izaugsme un nodarbinātība”;
	3. Darbības programmas “Izaugsme un nodarbinātība” 8.2.1. specifiskā atbalsta mērķa “Samazināt studiju programmu fragmentāciju un stiprināt resursu koplietošanu” (turpmāk – 8.2.1. SAM) otrās projektu iesniegumu atlases kārtas nolikums, tai skaitā 8.2.1. SAM otrās projekta iesniegumu atlases kārtas vērtēšanas kritēriji un 8.2.1. SAM otrās projekta iesnieguma atlases kārtas projekta iesnieguma veidlapas aizpildīšanas metodika.

|  |  |  |
| --- | --- | --- |
| **1. VIENOTIE KRITĒRIJI** | **Kritērija ietekme uz lēmuma pieņemšanu****(N; P)** | **Skaidrojums atbilstības noteikšanai** |
| 1.1. | Projekta iesniedzējs atbilst MK noteikumos par specifiskā atbalsta mērķa īstenošanu (turpmāk – MK noteikumi par SAM īstenošanu) projekta iesniedzējam izvirzītajām prasībām[[1]](#footnote-2). | N | **Vērtējums ir „Jā”**, ja projekta iesniedzējs atbilst MK noteikumu par SAM īstenošanu 22.punktā noteiktajam projekta iesniedzējam un ir izpildījis MK noteikumu par SAM īstenošanu 2.10.apakšpunktā minētās prasības. Kritērija ietvaros tiek pārbaudīta projekta iesniedzēja atbilstība noteiktajam finansējuma saņēmēju lokam un prasībai iesniegt un saskaņot studiju programmu attīstības un konsolidācijas plānu ar Izglītības un zinātnes ministrijas izveidoto komisiju.Informāciju par augstākās izglītības institūcijas studiju programmu attīstības un konsolidācijas plāna saskaņošanu sniedz 8.2.1.SAM otrās kārtas projektu iesniegumu vērtēšanas komisijas Izglītības un zinātnes ministrijas pārstāvis. **Vērtējums ir “Nē”**, ja projekta iesniedzējs neatbilst MK noteikumu par SAM īstenošanu 22.punktā vai 2.10.apakšpunktā noteiktajām prasībām.  |
| 1.2. | Projekta iesnieguma veidlapa ir aizpildīta datorrakstā | N | **Vērtējums ir „Jā”**, ja projekta iesnieguma veidlapa un tās pielikumi (turpmāk – projekta iesniegums) ir aizpildīti datorrakstā.**Vērtējums ir “Nē”**, ja projekta iesnieguma veidlapa nav aizpildīta datorrakstā. |
| 1.3. | Projekta iesniedzējam ir pietiekama administrēšanas, īstenošanas un finanšu kapacitāte projekta īstenošanai. | P | **Vērtējums ir „Jā”**, ja projekta iesniegumā ir pietiekami raksturota un ir pamatota projekta īstenošanai nepieciešamā administrēšanas, īstenošanas un finanšu (administratīvā) kapacitāte.Projekta administrēšanas kapacitāte ir pietiekama, ja projekta iesniegumā ir iekļauta informācija:1. par nepieciešamajiem projekta administratīvajiem darbiniekiem (piemēram, projekta vadītājs, projekta vadītāja asistents, iepirkuma speciālists, grāmatvedis), to skaitu, plānoto noslodzi un galvenajiem uzdevumiem, kā arī darba izpildei nepieciešamo pieredzi un profesionālo kvalifikāciju;
2. kā projekta iesniedzējs plāno nodrošināt šī skaidrojuma 1.punktā minētos administratīvos darbiniekus;
3. par projekta īstenošanas sistēmu, tajā skaitā par administratīvā personāla savstarpējo sadarbību, par projekta īstenošanas uzraudzības mehānismu, sadarbību ar projekta īstenošanas sadarbības partneriem (ja attiecināms), u.tml.;
4. par projekta administratīvajam personālam nepieciešamo un pieejamo darba vietu materiāltehnisko aprīkojumu (datortehnika, programmatūra, internets, biroja tehnika, u.c.);
5. par projekta administrēšanai nepieciešamo un pieejamo infrastruktūru (ēkas, telpas).

Projekta īstenošanas kapacitāte ir pietiekama, ja projekta iesniegumā ir iekļauta informācija:1. par nepieciešamajiem projekta īstenošanas darbiniekiem, to skaitu un galvenajiem uzdevumiem, kā arī darba izpildei nepieciešamo pieredzi un profesionālo kvalifikāciju;
2. kā projekta iesniedzējs plāno nodrošināt šīs skaidrojuma 1.punktā minētos darbiniekus projekta īstenošanai;
3. par projekta īstenošanas sistēmu, tajā skaitā par īstenošanas personāla savstarpējo sadarbību, par sadarbību ar projekta sadarbības partneriem (ja attiecināms) u.tml.;
4. par projekta īstenošanai nepieciešamo un pieejamo infrastruktūru (ēkas, telpas);
5. par projekta īstenošanas personālam nepieciešamo un pieejamo darba vietu materiāltehnisko aprīkojumu (datortehnika, programmatūra, internets, biroja tehnika, u.c.).

Projekta iesniedzējiem, kuriem ir atvasinātas publiskas personas vai atvasinātas publiskas personas aģentūras statuss, finanšu kapacitāti apliecina, sniedzot informāciju, ka īstenojot projektu, maksājumus veiks no projekta īstenošanai saņemtajiem avansa un starpposma maksājumiem, kas sastāda 100 % no projektā paredzētā Eiropas Sociālā fonda finansējuma un valsts budžeta līdzfinansējuma kopsummas. Privātpersonu dibināta augstskola vai privātpersonu dibināta koledža finanšu kapacitāti apliecina, sniedzot informāciju, ka īstenojot projektu, maksājumus veiks no projekta īstenošanai saņemtajiem avansa un starpposma maksājumiem, kas sastāda 90 % no projektā paredzētā Eiropas Sociālā fonda finansējuma un valsts budžeta līdzfinansējuma kopsummas. Privātpersonu dibinātas augstskolas vai privātpersonu dibinātas koledžas finanšu kapacitāti uzskata par pietiekamu, ja projekta iesniegumā ir sniegta informācija par privātpersonu dibinātai augstskolai vai privātpersonu dibinātai koledžai pieejamajiem finanšu līdzekļiem projekta īstenošanai un plānoto projekta finansēšanas kārtību.Projekta iesniedzējiem, kuriem ir valsts budžeta iestādes statuss, projekta finanšu kapacitāte ir pietiekama, ja projekta iesnieguma 2.1. sadaļā ir norādīts, ka projekta izdevumus finansēs no 74. resora “Gadskārtējā valsts budžeta izpildes procesā pārdalāmais finansējums” programmā 80.00.00 “Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai” un valsts budžeta ilgtermiņa saistībās paredzētajiem līdzekļiemJa projekta iesniegums neatbilst kādai no minētajām prasībām, **vērtējums ir „Jā, ar nosacījumu”**, vienlaikus nosakot atbilstošu nosacījumu precizēt projekta iesniegumu.  |
| 1.4. | Projekta iesniedzējam un projekta sadarbības partnerim (ja attiecināms) Latvijas Republikā projekta iesnieguma iesniegšanas dienā nav nodokļu parādi, tajā skaitā valsts sociālās apdrošināšanas obligāto iemaksu parādi, kas kopsummā pārsniedz 150 *euro*. | P  | **Vērtējums ir „Jā”**, ja projekta iesniedzējam un projekta sadarbības partnerim nav nodokļu parādu, kas katram atsevišķi kopsummā ir lielāki par 150 *euro*.Atbilstību kritērijam nosaka, pārbaudot informāciju, kas ievietota Valsts ieņēmumu dienesta (turpmāk - VID) datu bāzē (<http://www6.vid.gov.lv/VID_PDB/NPAR>). Ņemot vērā, ka VID datu bāzē informācija par VID administrētajiem nodokļu parādiem tiek publicēta divreiz mēnesī, vērtēšanā nodokļu parāds VID datu bāzē tiek pārbaudīts VID noteiktajā publicēšanas dienā, kas ir tuvākā pēc projekta iesnieguma iesniegšanas.Projekta iesnieguma vērtēšanas veidlapā norāda pārbaudes datumu, ja ir, nodokļa parāda summu. Ja projekta iesniedzējam vai sadarbības partnerim ir nodokļu parādi, kas pārsniedz 150 *euro*, vērtējums ir **“Jā, ar nosacījumu”** un izvirza nosacījumu veikt nodokļa parāda nomaksu. |
| 1.5. | Projekta iesniegums ir iesniegts Kohēzijas politikas fondu vadības informācijas sistēmā 2014.–2020.gadam. | P | **Vērtējums ir „Jā”**, ja projekta iesniegums ir iesniegts Kohēzijas politikas fondu vadības informācijas sistēmā 2014.- 2020. gadam (https://ep.esfondi.lv).**Vērtējums ir „Jā, ar nosacījumu”,** ja projekta iesniegums nav iesniegts Kohēzijas politikas fondu vadības informācijas sistēmā 2014.- 2020. gadam (https://ep.esfondi.lv), vienlaikus izvirzot atbilstošu nosacījumu projekta iesniegumu iesniegt Kohēzijas politikas fondu vadības informācijas sistēmā 2014. - 2020. gadam (https://ep.esfondi.lv). |
| 1.6. | Projekta iesnieguma veidlapa ir pilnībā aizpildīta latviešu valodā atbilstoši Ministru kabineta 2014.gada 16.decembra noteikumiem Nr.784 “Kārtība, kādā Eiropas Savienības struktūrfondu un Kohēzijas fonda vadībā iesaistītās institūcijas nodrošina plānošanas dokumentu sagatavošanu un šo fondu ieviešanu 2014.–2020.gada plānošanas periodā” noteiktajām prasībām, projekta iesniegumam ir pievienoti visi projektu iesniegumu atlases nolikumā noteiktie iesniedzamie dokumenti, kas ir sagatavoti latviešu valodā vai tiem ir pievienots apliecināts tulkojums latviešu valodā. | P | **Vērtējums ir „Jā”**, ja projekta iesniegums atbilst šādiem nosacījumiem:1. projekta iesniegums ir sagatavots atbilstoši veidlapai, kas pievienota projektu iesniegumu atlases nolikumam un tā ir pilnībā aizpildīta atbilstoši Ministru kabineta 2014.gada 16.decembra noteikumiem Nr.784 „Kārtība, kādā Eiropas Savienības struktūrfondu un Kohēzijas fonda vadībā iesaistītās institūcijas nodrošina plānošanas dokumentu sagatavošanu un šo fondu ieviešanu 2014.-2020.gada plānošanas periodā”;
2. projektu atlases nolikumā norādītās projekta iesnieguma sadaļas ir iesniegtas angļu valodā, latviešu un angļu valodas versijas ir savstarpēji atbilstošas un saskaņotas, ko apliecina projekta iesniedzēja rakstisks apliecinājums;
3. projekta iesniegumam ir pievienoti visi projektu iesniegumu atlases nolikumā noteiktie iesniedzamie pielikumi.

Ja projekta iesniegums pilnībā vai daļēji neatbilst kādai no noteiktajām prasībām, **vērtējums ir „Jā, ar nosacījumu”**, vienlaikus nosakot šādus nosacījumus:1. iesniegt projekta iesniegumu, kas ir sagatavots atbilstoši projekta iesniegumu veidlapai, kas pievienota projektu iesniegumu atlases nolikumam; un projekta iesnieguma veidlapa ir pilnībā aizpildīta;
2. iesniegt iztrūkstošo/šos pielikumu/mus;
3. pievienot rakstisku apliecinājumu, ka latviešu un angļu valodas versijas ir savstarpēji atbilstošas un saskaņotas.
 |
| 1.7. | Projekta iesnieguma finanšu dati ir norādīti *euro*. | P | **Vērtējums ir „Jā”**, ja projekta iesniegumā (tajā skaitā, projekta iesnieguma 2. un 3.pielikumā) finanšu dati ir norādīti *euro* (EUR).Ja projekta iesniegums pilnībā vai daļēji neatbilst minētajām prasībām, **vērtējums ir „Jā, ar nosacījumu”**, vienlaikus nosakot nosacījumu precizēt projekta iesniegumu, paredzot finanšu datu norādīšanu *euro* (EUR)*.* |
| 1.8. | Projekta iesnieguma finanšu aprēķins ir izstrādāts aritmētiski precīzi un ir atbilstošs MK noteikumu par SAM pasākuma īstenošanu un projekta iesnieguma veidlapas prasībām, kas noteiktas Ministru kabineta 2014.gada 16.decembra noteikumu Nr.784 “Kārtība, kādā Eiropas Savienības struktūrfondu un Kohēzijas fonda vadībā iesaistītās institūcijas nodrošina plānošanas dokumentu sagatavošanu un šo fondu ieviešanu 2014.–2020.gada plānošanas periodā” 1.pielikumā.  | P | **Vērtējums ir „Jā”**, ja projekta iesniegumā (tajā skaitā projekta iesnieguma 2. un 3. pielikumā):1. finanšu aprēķins ir izstrādāts aritmētiski precīzi (t.i., nav matemātisku kļūdu);
2. finanšu aprēķins ir veikts, lietojot divus ciparus aiz komata;
3. finanšu aprēķins ir izstrādāts atbilstošs projekta iesnieguma veidlapas prasībām, tajā skaitā nodrošināta savstarpēja finansējuma apmēra atbilstība projekta iesnieguma 2. un 3.pielikumā (un citās sadaļās, ja attiecināms).
4. finanšu aprēķins atbilst MK noteikumiem par SAM īstenošanu un projekta iesnieguma veidlapas prasībām, kas noteiktas Ministru kabineta 2014.gada 16.decembra noteikumu Nr.784 “Kārtība, kādā Eiropas Savienības struktūrfondu un Kohēzijas fonda vadībā iesaistītās institūcijas nodrošina plānošanas dokumentu sagatavošanu un šo fondu ieviešanu 2014.–2020.gada plānošanas periodā” 1.pielikumā.

Ja projekta iesniegums pilnībā vai daļēji neatbilst minētajām prasībām, **vērtējums ir „Jā, ar nosacījumu”**, vienlaikus nosakot šādus nosacījumus:1. iesniegt finanšu aprēķinu, kas ir izstrādāts aritmētiski precīzi;
2. iesniegt finanšu aprēķinu, kas ir veikts, lietojot divus ciparus aiz komata;
3. iesniegt finanšu aprēķinu, kas ir izstrādāts atbilstoši projekta iesnieguma prasībām.
4. iesniegt finanšu aprēķinu, kas atbilst MK noteikumiem par SAM īstenošanu un projekta iesnieguma veidlapas prasībām, kas noteiktas Ministru kabineta 2014.gada 16.decembra noteikumiem Nr.784 “Kārtība, kādā Eiropas Savienības struktūrfondu un Kohēzijas fonda vadībā iesaistītās institūcijas nodrošina plānošanas dokumentu sagatavošanu un šo fondu ieviešanu 2014.–2020.gada plānošanas periodā” 1.pielikumā.
 |
| 1.9. | Projekta iesniegumā paredzētais Eiropas Sociālā fonda (turpmāk – ESF) finansējuma apmērs atbilst MK noteikumos par SAM īstenošanu projektam noteiktajam ESF pieļaujamajam finansējuma apmēram.  | P | **Vērtējums ir „Jā”**, ja projekta iesniegumā norādītais kopējais attiecināmais finansējuma apmērs nepārsniedz MK noteikumu par SAM īstenošanu 29.punktā noteikto projektam maksimāli pieejamo kopējo attiecināmo finansējuma apmēru un ESF finansējuma apmērs nepārsniedz 85 % no kopējā projekta attiecināmā finansējuma. Ja projekta iesniegums pilnībā vai daļēji neatbilst minētajai prasībai, **vērtējums ir „Jā, ar nosacījumu”**, vienlaikus nosakot nosacījumu precizēt projekta iesniegumu*.*  |
| 1.10. | Projekta iesniegumā norādītā ESF atbalsta intensitāte nepārsniedz MK noteikumos par SAM īstenošanu noteikto ESF maksimālo atbalsta intensitāti.  | P | **Vērtējums ir „Jā”**, ja projekta iesniegumā norādītā ESF atbalsta intensitāte nepārsniedz 85 procentus no kopējā attiecināmā finansējuma. Ja projekta iesniegums pilnībā vai daļēji neatbilst minētajai prasībai, **vērtējums ir „Jā, ar nosacījumu”**, vienlaikus nosakot nosacījumu precizēt projekta iesniegumu, paredzot, ka ESF atbalsta intensitāte nepārsniedz 85 procentus no kopējā attiecināmā finansējuma*.* |
| 1.11. | Projekta iesniegumā iekļautās kopējās izmaksas (kopējās projekta attiecināmās izmaksas, kopējās projekta neattiecināmās izmaksas un kopējās projekta izmaksas), plānotās atbalstāmās darbības un izmaksu pozīcijas atbilst MK noteikumos par SAM īstenošanu noteiktajām, t.sk. nepārsniedz noteikto izmaksu pozīciju apjomus un:  | P | **Vērtējums ir „Jā”**, ja:1. projekta iesniegumā (1.1., 1.5. sadaļā, 1. pielikumā) norādītās plānotās darbības atbilst MK noteikumu par SAM īstenošanu 27.punktā noteiktajām atbalstāmajām darbībām;
2. projekta iesniegumā (3.pielikumā un citās sadaļās, ja attiecināms) plānotās izmaksas atbilst MK noteikumu par SAM īstenošanu 28.punktā noteiktajām attiecināmajām izmaksām;
3. projekta iesniegumā (3.pielikumā un citās sadaļās, ja attiecināms) plānoto izmaksu apmērs nepārsniedz MK noteikumu par SAM īstenošanu 28.1.2., 28.2. apakšpunktā un 36.punktā noteiktos izmaksu ierobežojumus, ja attiecināms (tajā skaitā procentuāli, darbību izmaksu ierobežojumus);
4. katrai izmaksu pozīcijai ir norādīts atbilstošs vienību skaits un atbilstošs mērvienības nosaukums;

Ja projekta iesniegums neatbilst visām minētajām prasībām, **vērtējums ir „Jā, ar nosacījumu”**, vienlaikus nosakot atbilstošus nosacījumus. |
| 1.11.1. ir saistītas ar projekta īstenošanu;  |
| 1.11.2. ir nepieciešamas projekta īstenošanai (projektā norādīto darbību īstenošanai, mērķa grupas vajadzību nodrošināšanai, definētās problēmas risināšanai). |
| 1.11.3. nodrošina projektā izvirzītā mērķa un rādītāju sasniegšanu. |
| 1.12. | Projekta iesniegumā norādītie īstenošanas termiņi atbilst MK noteikumos par SAM īstenošanu noteiktajam projekta īstenošanas periodam. | P | **Vērtējums ir „Jā”**, ja atbilstoši projekta iesnieguma 1.pielikumā un 2.3.sadaļā (un citās sadaļās, ja attiecināms) sniegtajai informācijai:1. projektā plānotās darbības nav uzsāktas agrāk kā norādīts MK noteikumu par SAM īstenošanu 40.2.apakšpunktā un 41.punktā;
2. projekta īstenošanas termiņš nepārsniedz MK noteikumu par SAM īstenošanu 31.punktā noteikto projekta īstenošanas periodu, t.i. ne ilgāk kā līdz 2023.gada 30.novembrim;
3. projekta iesnieguma 2. un 3.pielikumā plānotais finansējums gan finanšu sadalījumā pa gadiem, gan izmaksu pozīciju plānojumā atbilst 1.pielikumā norādītajam.

Ja projekta iesniegums pilnībā vai daļēji neatbilst visām MK noteikumu par SAM īstenošanu minētajām prasībām, **vērtējums ir „Jā, ar nosacījumu”**, vienlaikus nosakot nosacījumu atbilstoši precizēt projekta īstenošanas ilgumu, darbību plānojumu pa ceturkšņiem vai finansējuma plānojumu pa gadiem vai izmaksu pozīcijām, nodrošināt saskaņotu informāciju saistītajās projekta iesnieguma sadaļās. |
| 1.13. | Projekta mērķis atbilst MK noteikumos par SAM īstenošanu noteiktajam mērķim | P | **Vērtējums ir „Jā”**, ja projekta iesnieguma 1.1., 1.2. sadaļā un arī pārējās projekta iesnieguma sadaļās minētā informācija par projekta mērķi, kā arī par projektā plānotajām darbībām liecina, ka tas atbilst MK noteikumu par SAM īstenošanu 3.punktā noteiktajam 8.2.1. SAM mērķim - samazināt studiju programmu fragmentāciju un stiprināt resursu koplietošanu.Ja projekta iesniegums pilnībā vai daļēji neatbilst minētajai prasībai, **vērtējums ir „Jā, ar nosacījumu”**, vienlaikus nosakot nosacījumu precizēt projekta iesnieguma 1.1. un 1.2. sadaļā norādīto projekta mērķi, projektā plānotās darbības, lai tie būtu vērsti uz MK noteikumu par SAM īstenošanu 3.punktā noteiktā mērķa sasniegšanu. |
| 1.14. | Projekta iesniegumā plānotie sasniedzamie rezultāti un uzraudzības rādītāji ir precīzi definēti, pamatoti, izmērāmi, un tie sekmē MK noteikumos par SAM īstenošanu noteikto rādītāju sasniegšanu. | P | **Vērtējums ir „Jā”**, ja:1. projekta iesnieguma 1.5.sadaļā (un citās sadaļās, ja attiecināms) katrai projekta darbībai ir norādīts pamatots (skaidri izriet no attiecīgās projekta darbības), precīzi definēts un izmērāms rezultāts, kas katras projekta darbības rezultātā tiks sasniegts;
2. ja projekta iesnieguma 1.6. sadaļā (un citās sadaļās, ja attiecināms) ir norādīti pamatoti (skaidri izriet no projekta darbībām), precīzi definēti un izmērāmi projekta uzraudzības rādītāji. Tie ir vērsti MK noteikumu par SAM īstenošanu 5.punktā noteikto uzraudzības rādītāju sasniegšanu.

Ja projekta iesniegums neatbilst visām minētajām prasībām, **vērtējums ir „Jā, ar nosacījumu”**, vienlaikus nosakot šādus nosacījumus:1. precizēt projekta iesnieguma 1.5.sadaļu (un citas sadaļas, ja attiecināms), katrai projekta darbībai norādot pamatotu, precīzi definētu vai izmērāmu rezultātu;
2. precizēt projekta iesnieguma 1.6. sadaļu (un citas sadaļas, ja attiecināms), norādot pamatotus, precīzi definētus un izmērāmus uzraudzības rādītājus.
 |
| 1.15. | Projekta iesniegumā plānotās projekta darbības:1.15.1. atbilst MK noteikumos par SAM īstenošanu noteiktajam un paredz saikni ar attiecīgajām atbalstāmajām darbībām;1.15.2. ir precīzi definētas un pamatotas, un tās risina projektā definētās problēmas.1.15.3. ir skaidras un reālistiskas, ar precīzi definētiem termiņiem un rezultātiem. | P | 1.15.1. apakšpunktā ietvertajā kritērijā **vērtējums ir „Jā”**, ja projekta iesnieguma 1.5. sadaļā norādītās projekta darbības atbilst MK noteikumu par SAM īstenošanu 27.punktā noteiktajām atbalstāmajām darbībām. Ja projekta ietvaros plānota studiju programmas akreditācija starptautiskajā profesionālajā organizācijā, tad ir pamatota tās veikšanas lietderība un pozitīvā ietekme uz studiju programmas kvalitāti.1.15.2. apakšpunktā ietvertajā kritērijā **vērtējums ir „Jā”**, ja:1. projekta darbības ir precīzi definētas, t.i., no darbību nosaukumiem var spriest par to saturu, tās ir sakārtotas loģiskā to īstenošanas secībā;
2. projekta darbības ir pamatotas, t.i., tās tieši ietekmē projekta mērķa, rezultātu un rādītāju sasniegšanu. Bez kādas no darbībām projekta mērķa, rezultātu un rādītāju sasniegšana nav iespējama. Katras darbības aprakstā ir pamatota tās nepieciešamība, aprakstīta tās ietvaros plānotās rīcības;
3. projekta darbības ir mērķētas uz projekta iesnieguma 1.3. sadaļā aprakstīto problēmu risinājumu. Projekta ietvaros plānotās darbības paredz loģiskus un pārdomātus sagatavošanās, īstenošanas, izvērtēšanas, pēcuzraudzības un rezultātu izplatīšanas posmus.

1.15.3. apakšpunktā ietvertajā kritērijā **vērtējums ir „Jā”**, ja projekta iesnieguma 1.5.sadaļā (un citas sadaļas, ja attiecināms) norādītās projekta darbības ir skaidras un reālistiskas, ar precīzi definētiem termiņiem un rezultātiem un apliecina loģisku un pārdomātu plānošanas spēju un paredz attiecīgus sagatavošanās, īstenošanas, izvērtēšanas, pēcuzraudzības un rezultātu izplatīšanas posmus.Ja projekta iesniegums pilnībā vai daļēji neatbilst visām minētajām prasībām, **vērtējums ir „Jā, ar nosacījumu”**, vienlaikus nosakot šādus nosacījumus:1. 1.15.1. apakšpunktā ietvertā kritērija gadījumā – precizēt projekta iesnieguma 1.5. sadaļu, norādot projekta darbības un to aprakstus atbilstoši MK noteikumu par SAM īstenošanu 27.punktā noteiktajām atbalstāmajām darbībām;
2. 1.15.2. apakšpunktā ietvertā kritērija gadījumā – precizēt projekta darbības vai to aprakstu, tādejādi nodrošinot, ka tās tieši ietekmē projekta mērķa, rezultātu vai rādītāju sasniegšanu vai tās ir mērķētas uz projekta iesnieguma 1.3. sadaļā aprakstīto problēmu risinājumu;
3. 1.15.3. apakšpunktā ietvertā kritērija gadījumā – precizēt projekta darbības vai to aprakstus, tādējādi nodrošinot, ka projekta darbības ir skaidras un reālistiskas, ar precīzi definētiem termiņiem un rezultātiem.
 |
| 1.16. | Projekta iesniegumā plānotie publicitātes un informācijas izplatīšanas pasākumi atbilst Vispārējās regulas[[2]](#footnote-3) nosacījumiem un MK noteikumos “Komunikācijas un vizuālās identitātes prasību nodrošināšanas kārtība Eiropas Savienības struktūrfondu un Kohēzijas fonda ieviešanā 2014. – 2020.gada plānošanas periodā” noteiktajam. | P | **Vērtējums ir „Jā”**, ja projekta iesnieguma 5.sadaļā (un citās sadaļās, ja attiecināms) norādītie informatīvie un publicitātes pasākumi atbilst Eiropas Parlamenta un Padomes 2013.gada 17.decembra regulai (ES) Nr.1303/2013, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu un atceļ Padomes Regulu (EK) Nr.1083/2006 (115.pants un XII pielikums) nosacījumiemun Ministru kabineta 2015.gada 17.februāra noteikumiem Nr.87 “Kārtība, kādā Eiropas Savienības struktūrfondu un Kohēzijas fonda ieviešanā 2014.–2020.gada plānošanas periodā nodrošināma komunikācijas un vizuālās identitātes prasību ievērošana”, t.i.:1. projekta mērķa grupa, kas piedalās projekta darbību īstenošanā, tiek informēta, ka pasākums tiek līdzfinansēts no ESF;
2. sabiedrībai redzamā vietā, piemēram, pie ēkas ieejas, paredzēts izvietot vismaz vienu plakātu ar informāciju par projektu (minimālais izmērs A3), tostarp par finansiālo atbalstu no ESF;
3. finansējuma saņēmēja tīmekļa vietnē ir paredzēts publicēt aprakstu par projekta īstenošanu, tostarp tā mērķiem un rezultātiem, uzsverot no ESF saņemto finansiālo atbalstu. Informācijas aktualizēšana finansējuma saņēmēja tīmekļa vietnē par projekta īstenošanu paredzēta ne retāk kā reizi trijos mēnešos;
4. norādītajiem informācijas un publicitātes pasākumiem ir sniegts pasākuma apraksts (t.i., ko šis pasākums ietver, kas to īstenos, cik bieži), īstenošanas periods (piemēram, visu projekta īstenošanas laiku, konkrētus gada ceturkšņus), kā arī pasākumu skaits.

Ja projekta iesniegums pilnībā vai daļēji neatbilst minētajos normatīvajos aktos noteiktajām prasībām, **vērtējums ir „Jā, ar nosacījumu”**, vienlaikus nosakot nosacījumu precizēt publicitātes un informācijas izplatīšanas pasākuma veidu, aprakstu vai īstenošanas periodu. |
| 1.17. | Projekta iesniegumā ir identificēti, aprakstīti un izvērtēti projekta riski, novērtēta to ietekme un iestāšanās varbūtība, kā arī noteikti riskus mazinošie pasākumi. | P | **Vērtējums ir „Jā”**, ja projekta iesniegumā veikts visu projekta iesnieguma 2.4. sadaļā (un citās sadaļās, ja attiecināms) noteikto risku kvalitatīvs izvērtējums, iekļaujot vadības un īstenošanas personāla riskus (t.sk. atbilstošas kvalifikācijas cilvēkresursu pieejamības problēmas, projekta vadības pieredzes trūkums, komunikācija un sadarbība starp projekta vadības un īstenošanas personālu, projekta vadības komandas nespēja sastrādāties u.c*.*), finanšu riskus (t.sk. neatbilstoši saplānota finanšu plūsma, uzskaites/ grāmatojumu risks, iespējamā izmaksu sadārdzinājuma risks), īstenošanas riskus (t.sk. projekta ieviešanas iekļaušanās paredzētajā laika grafikā, studiju programmu attīstības un konsolidācijas plāna faktiskā ieviešana, neatbilstošas angļu valodas zināšanas akadēmiskajam personālam, komunikācija un sadarbība starp iesaistītajām AII struktūrvienībām un sadarbības partneriem (ja attiecināms) u.c.), juridiskos riskus (t.sk. līgumsaistību neievērošana, neatbilstoša iepirkuma procedūras veikšana), rezultātu un uzraudzības rādītāju sasniegšanas un administrēšanas riskus (t.sk. rādītāju neizpildes risks, pamatots pasākumu plāns riska novēršanai) un citus riskus (t.sk. izmaiņas normatīvajos aktos), ir norādīta katra riska ietekme (augsta, vidēja, zema) un iestāšanās varbūtība (augsta, vidēja, zema), kā arī ir izstrādāts pamatots pasākumu plāns šo risku novēršanai, t.i., ir aprakstītas visu minēto risku novēršanas aktivitātes un pasākumu plāns ir pamatots.***Definīcija:*** *Risku pārvaldības galvenais uzdevums identificēt un novērtēt projekta ieviešanas riskus projekta jomā, aprakstīt risku novērtēšanas un kontroles kārtību, kas sniegs iespēju sagatavot priekšlikumus risku novēršanas aktivitātēm.**Risku vadības procesam ir četri galvenie posmi:*1. *Risku identificēšana;*
2. *Risku novērtēšana;*
3. *Risku vadības pasākumu noteikšana;*
4. *Risku uzraudzība.*

Ja projekta iesniegums pilnībā vai daļēji neatbilst visām minētajām prasībām, **vērtējums ir „Jā, ar nosacījumu”**, vienlaikus nosakot atbilstošu nosacījumu. |
| 1.18. | Projekta sadarbības partneris (ja attiecināms) atbilst MK noteikumos par SAM īstenošanu noteiktajām prasībām. | P | **Vērtējums ir „Jā”**, ja projekta iesniegumā norādītais sadarbības partneris/-i (ja attiecināms) atbilst MK noteikumu par SAM īstenošanu 23.punktā noteiktajām prasībām.Ja projekta iesniegums pilnībā vai daļēji neatbilst visām minētajām prasībām, vērtējums ir **„Jā, ar nosacījumu”,** vienlaikus nosakot nosacījumu projekta īstenošanā paredzēt sadarbības partneri/-us, kas atbilst MK noteikumu par SAM īstenošanu 23.punktā noteiktajām prasībām. |
| 1.19. | Projekta iesniegumā ir definētas projekta sadarbības partnera plānotās darbības projekta ietvaros un tās atbilst MK noteikumos par SAM īstenošanu noteiktajām atbalstāmajām darbībām (ja attiecināms). | P | **Vērtējums ir „Jā”**, ja projekta iesniegumā (1.5.sadaļā „Projekta darbības un sasniedzamie rezultāti”) ir korekti atspoguļotas projekta sadarbības partnera projektā plānotās darbības, kas atbilst MK noteikumos par SAM īstenošanu 27.punktā noteiktajām atbalstāmajām darbībām (ja attiecināms).Ja projekta iesniegums neatbilst minētajām prasībām, **vērtējums ir „Jā, ar nosacījumu”**, izvirzot atbilstošu nosacījumu papildināt vai precizēt projekta sadarbības partnera plānotās darbības projekta ietvaros, vai arī to atbilstību MK noteikumos par SAM īstenošanu 27.punktā noteiktajām atbalstāmajām darbībām. |
| **2. SPECIFISKIE ATBILSTĪBAS KRITĒRIJI** | **Kritērija ietekme uz lēmuma pieņemšanu**(N; P) |  |
|
| 2.1. | Projekta iesniegumam ir pievienots studiju programmu attīstības un konsolidācijas plāns *(attiecināms uz visu projektu)*. | P | **Vērtējums ir „Jā”**, ja atbilstoši MK noteikumu par SAM īstenošanu 26.1.apakšpunktam projekta iesniegumam ir pievienots studiju programmu attīstības un konsolidācijas plāns, kas saskaņots ar Izglītības un zinātnes ministrijas izveidotu komisiju.Projekta iesniegumam pielikumā ir pievienota IZM vēstule par studiju programmu attīstības un konsolidācijas plāna saskaņošanu. Projekta iesniegumā norādītajām slēdzamajām studiju programmām (ja attiecināms) un jaunveidojamām studiju programmām ir jāatbilst IZM vēstulē par studiju programmu attīstības un konsolidācijas plāna saskaņošanu 8.2.1.SAM 2.kārtas ietvaros norādītajām studiju programmām.Ja projekta iesniegums neatbilst minētajām prasībām, **vērtējums ir** **„Jā, ar nosacījumu”**, izvirzot atbilstošu nosacījumu. |
| 2.2. | Projekta iesniegumam ir pievienots komunikācijas un publicitātes plāns *(attiecināms uz visu projektu).* | P | **Vērtējums ir „Jā”**, ja atbilstoši MK noteikumu par SAM īstenošanu 26.2.apakšpunktam projekta iesniegumam ir pievienots komunikācijas un publicitātes plāns, kas izstrādāts atbilstoši MK noteikumu par SAM īstenošanu 2.2.apakšpunktā noteiktajām prasībām. Ja projekta iesniegums neatbilst minētajām prasībām, **vērtējums ir „Jā, ar nosacījumu”**, izvirzot atbilstošu nosacījumu. |
| 2.3. | ***Kapacitāte īstenot doktorantūras studiju programmu, kuras izstrāde paredzēta projekta ietvaros*** (ja attiecināms): Projekta iesniegumā ir pamatots, ka projekta ietvaros izstrādājamā doktorantūras studiju programma ir balstīta augstākās izglītības institūcijas (turpmāk – AII) atbilstošā pētniecības kapacitātē, ko apliecina:2.3.1. AII pēdējos trīs gados īstenotie pētniecības projekti un tiem piesaistītais finansējums;2.3.2. AII attīstības stratēģijā noteiktie pētniecības virzieni un to attīstības plāns, kas tostarp ir publiski pieejami AII tīmekļa vietnē;2.3.3. AII pieejamā akadēmiskā un zinātniskā personāla kapacitāte;2.3.4. AII pieejamā pētniecības infrastruktūra. | P | **Vērtējums ir „Jā”**, ja projekta iesniegumā ir pamatots, ka projekta ietvaros izstrādājamā doktorantūras studiju programma ir balstīta AII atbilstošā pētniecības kapacitātē, ko apliecina:1. AII pēdējos trīs gados īstenotie pētniecības projekti un tiem piesaistītais finansējums;
2. AII attīstības stratēģijā noteiktie pētniecības virzieni un to attīstības plāns, kas tostarp ir publiski pieejami AII tīmekļa vietnē;
3. AII pieejamā akadēmiskā un zinātniskā personāla kapacitāte (akadēmiskā un zinātniskā personāla skaits un zinātnisko rakstu skaits, kas publicēti *Web of Science* vai *SCOPUS* (A vai B) datubāzēs iekļautos žurnālos vai konferenču rakstu krājumos;
4. AII pieejamā pētniecības infrastruktūra.

Ja projekta iesniegums neatbilst visām minētajām prasībām, **vērtējums ir „Jā, ar nosacījumu”**, izvirzot atbilstošus nosacījumus papildināt vai precizēt pamatojumu.Kritērijs ir attiecināms, ja projekta ietvaros plānots izstrādāt doktorantūras studiju programmu. |
| 2.4. | Projekta iesniegumā ir pamatota pieejamās studiju un pētniecības infrastruktūras atbilstība projekta ietvaros izstrādājamo studiju programmu attīstībai *(attiecināms uz studiju programmām ES valodās).* | P | **Vērtējums ir „Jā”,** ja projekta iesniegumā pamatota pieejamās studiju un pētniecības infrastruktūras atbilstība projekta ietvaros izstrādājamo studiju programmu attīstībai, tai skaitā studējošajiem tiks nodrošināta attālināta pieeja akadēmiskajiem informācijas resursiem.Kritērijs attiecas arī uz partnerinstitūcijām, kas tiks iesaistītas kopīgo studiju programmu izstrādē un īstenošanā.Ja projekta iesniegums neatbilst minētajām prasībām, **vērtējums ir „Jā, ar nosacījumu”**, izvirzot atbilstošu nosacījumu papildināt vai precizēt pamatojumu. |
| 2.5. | Projekta iesniegumā ir pamatots, ka akadēmiskajam personālam, kas tiks iesaistīts jauno studiju programmu īstenošanā, ir atbilstošas angļu valodas zināšanas un prasmes pasniegšanai internacionālā vidē *(attiecināms uz studiju programmām ES valodās un kopīgām doktorantūras studiju programmām).* | P | **Vērtējums ir „Jā”**, ja projekta iesniegumā ir pamatots, ka akadēmiskajam personālam, kas tiks iesaistīts jauno studiju programmu īstenošanā, ir atbilstošas angļu valodas (vai citas ES valodas, kas atbilst studiju programmas īstenošanas valodai) zināšanas (C1 līmenis) un prasmes pasniegšanai internacionālā vidē. Projekta iesniegumā ir pamatots, ka akadēmiskajam personālam ir pieredze darbā ar ārvalstu studentiem vai ir pieredze dalībai mobilitātes pasākumos.Kritērijs attiecas arī uz partnerinstitūcijām, kas tiks iesaistītas kopīgo studiju programmu izstrādē un īstenošanā.*Piezīme*: angļu vai atbilstošās ES valodas zināšanu līmeni apliecina starptautiskas testēšanas institūcijas izsniegts dokuments vai attiecīga valodas centra izsniegts sertifikāts, kas apliecina C1 angļu vai atbilstošās ES valodas zināšanu līmeni. Atbilstošās angļu vai citas ES valodas zināšanas apliecina arī: (1) ārvalsts izglītības institūcijas izsniegts izglītības dokuments, kas apliecina formālās izglītības iegūšanu pamata, vidējās vai augstākās izglītības pakāpē (ja angļu vai atbilstošā ES valoda ir bijusi mācību valoda); (2) bakalaura, maģistra vai doktora diploms angļu filoloģijā; (3) diploms, ko izsniegusi Rīgas Ekonomikas augstskola, Rīgas Juridiskā augstskola vai Rīgas Tehniskā universitāte par studiju programmas apguvi Rīgas Biznesa skolā.Angļu vai atbilstošās ES valodas zināšanu līmeni apliecinošam dokumentam jābūt uz jaunās studiju programmas īstenošanas uzsākšanas brīdi.Ja projekta iesniegums neatbilst minētajām prasībām, **vērtējums ir „Jā, ar nosacījumu”**, izvirzot atbilstošu nosacījumu papildināt vai precizēt pamatojumu. |
| 2.6. | Projekta iesniegumā ir pamatots, ka AII īsteno labu praksi ārvalstu studējošo piesaistē un ir izveidojusi organizatorisku struktūru, kas pārskatāmi un efektīvi pilda ārvalstu studentu piesaistes un atbalsta uzdevumus, spēj darboties stratēģiski un koordinēti (*attiecināms uz studiju programmām ES valodās*).  | P | **Vērtējums ir „Jā”**, ja projekta iesniegumā (1.3. sadaļā un citās sadaļās, ja attiecināms) ir pamatots, ka AII ir izveidojusi organizatorisku struktūru, kas pārskatāmi un efektīvi pilda ārvalstu studentu piesaistes un atbalsta uzdevumus, spēj darboties stratēģiski un koordinēti, t.sk. ir izstrādāta iekšējā kārtība, kādā AII tiek organizēta ārvalstu studentu piesaiste, AII tīmekļa vietnē ir nodrošināta pieejama, uzskatāma un aktuāla informācija angļu valodā par studiju piedāvājumu un pētniecības iespējām AII, kā arī par uzturēšanās iespējām Latvijā AII ērti sasniedzamā attālumā u.c. Kritērijs attiecas arī uz sadarbības partneriem AII, izņemot ārvalstu, kas tiks iesaistītas kopīgo studiju programmu izstrādē un īstenošanā.Ja projekta iesniegums neatbilst minētajām prasībām, **vērtējums ir „Jā, ar nosacījumu”**, vienlaikus, nosakot nosacījumu papildināt/precizēt projekta iesniegumu.Kritērijs ir attiecināms, ja projekta ietvaros plānots izstrādāt studiju programmu ES valodās. |
| 1. **KVALITĀTES KRITĒRIJI[[3]](#footnote-4)**
 | **Vērtēšanas sistēma** |
| **Maksimālais iegūstamais punktu skaits un punktu piešķiršanas kārtība** | **Minimālais nepieciešamais punktu skaits** | **Skaidrojums atbilstības noteikšanai** |
| **3.1. Projekta ieguldījums uzraudzības rādītāju izpildē (0 - 5 punkti)** |
| **3.1.1. Slēgto studiju programmu īpatsvars, uz kuru bāzes tiks veidotas jaunās studiju programmas** | **3[[4]](#footnote-5) / 1[[5]](#footnote-6)** | **2[[6]](#footnote-7)/ kritērijs nav izslēdzošs[[7]](#footnote-8)** | a) **augstākās izglītības institūcijām, kuras īsteno 12 vai vairāk studiju programmas** (neskaitot studiju programmas studiju virzienā „Izglītība, pedagoģija un sports”, kas tiks norādītas 8.2.1.SAM 1.kārtā):Punktu skaitu P 3.1.1. aprēķina:1. izmantojot formulu P3.1.1.= 0,1\*S3.1.1. – 1, kur S3.1.1. – slēdzamo studiju programmu, uz kuru bāzes plānots izveidot jaunās studiju programmas, īpatsvars (% no AII kopējā īstenojamo studiju programmu skaita 2017.gada 1.oktobrī, neskaitot 1.līmeņa profesionālās augstākās izglītības (koledžas līmeņa) studiju programmas un studiju programmas studiju virzienā „Izglītība, pedagoģija un sports”);2. ar nosacījumu, ka P3.1.1. = 3 punkti, ja S3.1.1. ≥ 40%, unP3.1.1. = 2 punkti, ja S3.1.1. = 30%. Minimālais nepieciešamais punktu skaits ir 2 punkti, maksimālais iegūstamais punktu skaits ir 3 punkti.b) **augstākās izglītības institūcijām, kuras īsteno 11 vai mazāk studiju programmas** (neskaitot studiju programmas studiju virzienā „Izglītība, pedagoģija un sports”, kas tiks norādītas 8.2.1.SAM 1.kārtā)**:**Punktu skaitu P3.1.1. aprēķina:1. izmantojot formulu P3.1.1.= 0,1\* S3.1.1., kur S3.1.1. – slēdzamo studiju programmu, uz kuru bāzes plānots izveidot jaunās studiju programmas, īpatsvars (% no AII kopējā īstenojamo studiju programmu skaita 2017.gada 1.oktobrī, augstskolām neskaitot 1.līmeņa profesionālās augstākās izglītības (koledžas līmeņa) studiju programmas un studiju programmas studiju virzienā „Izglītība, pedagoģija un sports”);2. ar nosacījumu, ka P3.1.1.= 1 punkts, ja S3.1.1. ≥ 10%. Kritērijs nav izslēdzošs, maksimālais iegūstamais punktu skaits ir 1 punkts. |
| *Projekta iesniegumā atbilstoši MK 2017. gada 13. jūnija noteikumiem Nr. 322 “Noteikumi par Latvijas izglītības klasifikāciju” norāda slēgto studiju programmu nosaukumus un kodus (studiju programmas, kas slēgtas no 2018.gada 1.marta līdz projekta īstenošanas beigām, gan tās studiju programmas, kas ir jau slēgtas kopš 2013. gada 1.oktobra, ja AII kopējais studiju programmu skaits 2017.gada 1.oktobrī, salīdzinot ar 2013.gada 1.oktobri, ir samazinājies), kā arī studiju programmu faktisko slēgšanas datumu (studiju programmu licencēšanas komisijas lēmums par studiju programmas licences anulēšanu) vai plānoto studiju programmu slēgšanas laiku.* *Piezīme: Kopējā AII īstenojamo studiju programmu skaitā iekļauj tās studiju programmas, kuru licences ir spēkā uz 2017.gada 1.oktobri. Slēdzamo studiju programmu skaitā nenorāda studiju programmas studiju virzienā „Izglītība, pedagoģija un sports”, kas tiks norādītas 8.2.1.SAM 1.kārtā.* ***Slēgto studiju programmu skaitam ir jāatbilst IZM vēstulē par studiju programmu attīstības un konsolidācijas plāna saskaņošanu norādītajam 8.2.1.SAM 2.kārtas ietvaros slēdzamo studiju programmu skaitam****.*Ja plānots izstrādāt kopīgo studiju programmu, tad slēgto studiju programmu skaitā var iekļaut Latvijas partnerinstitūcijas slēgtās studiju programmas (tās, kuras plāno slēgt, kā arī tās, kas ir slēgtas kopš 2013.gada 1.oktobra,ja AII kopējais studiju programmu skaits 2017.gada 1.oktobrī, salīdzinot ar 2013.gada 1.oktobri, ir samazinājies). Katru studiju programmu, kā slēdzamo studiju programmu var norādīt tikai vienā projektā. ***Ieteikumi:*** *AII izvērtē, kuras no visos studiju līmeņos esošajām studiju programmām iespējams slēgt, piemēram, ja tās vairs neatbilst:**- AII stratēģiskajai specializācijai,**- studējošo pieprasījumam,* *- darba tirgus vajadzībām, ilgtermiņa sociāli-ekonomiskās attīstības prognozēm;**- ja slēdzamo programmu satura par saglabājamām uzskatāmās daļas iespējams kā specializācijas piedāvāt citās studiju programmās vai jaunveidojamajā studiju programmā;* *- ja to pievienotā sociālā vērtība (piemēram, reģiona kontekstā) ir mazinājusies vai to sniedz citas studiju programmas;* *- ja studiju programmas slēgšanas analīze parāda skaidrus finansiālus un administratīvus ieguvumus un nenozīmīgus zaudējumus.*  Slēdzamo studiju programmu īpatsvaru norāda veselos skaitļos.Aprēķinot punktu skaitu, norāda divas zīmes aiz komata.Ja vērtējums 3.1.1.apakškritērijā augstākās izglītības institūcijām, kuras īsteno 12 vai vairāk studiju programmas (neskaitot studiju programmas studiju virzienā „Izglītība, pedagoģija un sports”, kas tiks norādītas 8.2.1.SAM 1.kārtā), ir zemāks par 2 punktiem, projekta iesniegumu noraida.  |
| * + 1. **Jauno studiju programmu īpatsvars**
 |
| **3.1.2. Jauno studiju programmu īpatsvars** | **2[[8]](#footnote-9) / 4[[9]](#footnote-10)** | **1[[10]](#footnote-11) / 1,5[[11]](#footnote-12)** | a) **augstākās izglītības institūcijām, kuras īsteno 12 vai vairāk studiju programmas** (neskaitot studiju programmas studiju virzienā „Izglītība, pedagoģija un sports”, kas tiks norādītas 8.2.1.SAM 1.kārtā):Punktu skaitu P3.1.2. aprēķina:1. izmantojot formulu P3.1.2.= 0,2\*J 3.1.2., kur J 3.1.2. – jauno studiju programmu ES valodās un jauno kopīgo doktorantūras studiju programmu īpatsvars (% no AII kopējā īstenojamo studiju programmu skaita 2017.gada 1.oktobrī, neskaitot studiju programmas studiju virzienā „Izglītība, pedagoģija un sports”);2. ar nosacījumu, ka P3.1.2. = 2 punkti, ja J 3.1.2. ≥ 10%.Minimālais nepieciešamais punktu skaits ir 1 punkts, maksimālais iegūstamais punktu skaits ir 2 punkti.b) **augstākās izglītības institūcijām, kuras īsteno 11 vai mazāk studiju programmas** (neskaitot studiju programmas studiju virzienā „Izglītība, pedagoģija un sports”, kas tiks norādītas 8.2.1.SAM 1.kārtā)**:**Punktu skaitu P3.1.2. aprēķina:1. izmantojot formulu P 3.1.2.= 0,2\*J3.1.2., kur J3.1.2. – jauno studiju programmu ES valodās un jauno kopīgo doktorantūras studiju programmu īpatsvars (% no AII kopējā īstenojamo studiju programmu skaita 2017.gada 1.oktobrī, neskaitot studiju programmas studiju virzienā „Izglītība, pedagoģija un sports”).2. ar nosacījumu, ka P 3.1.2. = 4 punkti, ja J3.1.2. ≥ 20%.Minimālais nepieciešamais punktu skaits ir 1,5 punkti, maksimālais iegūstamais punktu skaits ir 4 punkti. |
| Projekta iesniegumā norāda jaunizveidojamo studiju programmu nosaukumus un kodus vai līmeņus atbilstoši MK 2017. gada 13. jūnija noteikumiem Nr. 322 “Noteikumi par Latvijas izglītības klasifikāciju”. *Piezīme: Kopējā AII īstenojamo studiju programmu skaitā iekļauj tās studiju programmas, kuru licences ir spēkā uz 2017.gada 1.oktobri. Jauno studiju programmu skaitā nenorāda studiju programmas studiju virzienā „Izglītība, pedagoģija un sports”. Ja projekta ietvaros ir plānots izstrādāt studiju programmas arī augstskolas aģentūrā – koledžā, tad AII jauno studiju programmu skaitā un kopējā īstenojamo studiju programmu skaitā norāda arī augstskolas aģentūrā – koledžā īstenotās studiju programmas.****Jauno studiju programmu skaitam ir jāatbilst IZM vēstulē par studiju programmu attīstības un konsolidācijas plāna saskaņošanu norādītajam 8.2.1.SAM 2.kārtas ietvaros izstrādājamo jauno studiju programmu skaitam.*** Jauno studiju programmu ES valodās un jauno kopīgo doktorantūras studiju programmu īpatsvaru norāda veselos skaitļos.Aprēķinot punktu skaitu, norāda divas zīmes aiz komata.Ja vērtējums 3.1.2.apakškritērijā augstākās izglītības institūcijām, kuras īsteno 12 vai vairāk studiju programmas (neskaitot studiju programmas studiju virzienā „Izglītība, pedagoģija un sports”, kas tiks norādītas 8.2.1.SAM 1.kārtā), ir zemāks par 1 punktu vai augstākās izglītības institūcijām, kuras īsteno 11 vai mazāk studiju programmas (neskaitot studiju programmas studiju virzienā „Izglītība, pedagoģija un sports”, kas tiks norādītas 8.2.1.SAM 1.kārtā), ir zemāks par 1,5 punktiem, projekta iesniegumu noraida. |
| * 1. **Projekta atbilstība**
 |
| 3.2.1. | Projekts atbilst Latvijas augstākās izglītības politikas mērķiem. | **0 – 5***(Vērtējuma vienība – 0,5 punkti)* | Jāsaņem vismaz **4** punkti | Projekta iesniegumā ir sniegts pamatojums, ka projektu iesniegumā ietverto darbību īstenošana, piemēram, AII kopējā studiju programmu skaita samazināšanās, izstrādājot jaunās studiju programmas uz vairāku esošo studiju programmu bāzes, AII resursu koplietošana, starpdisciplināru studiju programmu izstrāde, profesionālo studiju programmu izstrāde, ārvalstu studējošo piesaiste jaunajās studiju programmās, veicinās Latvijas augstākās izglītības politikas mērķu sasniegšanu atbilstoši Izglītības attīstības pamatnostādnēs 2014.-2020.gadam, Zinātnes, tehnoloģijas attīstības un inovāciju pamatnostādnēs 2014.-2020.gadam un Latvijas Viedās specializācijas stratēģijā noteiktajam. Atbilstības pamatojumā tajā skaitā jāņem vērā Studiju programmu kvalitātes, sadarbības un ilgtspējas novērtējuma (<http://www.aip.lv/ESF_par_projektu.htm>) un Zinātnisko institūciju starptautiskā izvērtējuma secinājumus un rekomendācijas (<http://www.izm.gov.lv/lv/zinatnisko-instituciju-starptautiskais-izvertejums>) (ja attiecināms). Augstākās izglītības reformu galvenais mērķis – nodrošināt kvalitatīvu, starptautiski konkurētspējīgu un pētniecībā balstītu augstāko izglītību, ko piedāvā efektīvi pārvaldītas augstākās izglītības iestādes jeb augstskolas. Reformas ir vērstas uz augstskolu lomas pārdefinēšanu – tām kā zināšanu centriem ir jāstimulē valsts ekonomiskā attīstība. Izglītības un zinātnes ministrija augstskolām ir izvirzījusi četrus uzdevumus:1. nodrošināt iespējami dažādotu zināšanu bāzi visās zinātņu nozarēs, sekmējot pētniecību tajās, kuras raksturo vislielākais attīstības potenciāls, starptautiskā konkurētspēja, kā arī pietiekama zinātniskā kapacitāte un kuru darbība saskan ar Viedās specializācijas stratēģijā noteiktajiem mērķiem un prioritātēm;
2. veicināt uzņēmumu inovācijas spēju, pilnveidojot sadarbību ar nozaru uzņēmumiem, sekmējot zināšanu komercializāciju un veicot pasūtījuma pētījumus;
3. veidot Latvijā iesakņotu un globālu cilvēkkapitālu, pēc iespējas sasaistot studiju procesu ar Latvijas tautsaimniecības attīstībai nepieciešamo speciālistu sagatavošanu, vienlaikus apzinot globālās darba iespējas un nodrošinot starptautiski konkurētspējīgas izglītības piedāvājumu;
4. attīstīties kā zināšanu centriem, piesaistot resursus no dažādiem avotiem, nodrošinot atvērto pieeju laboratorijām un iekārtām, kā arī iedzīvinot infrastruktūras un mācību materiāltehniskās bāzes koplietošanu ar citām izglītības iestādēm, zinātniskajām institūcijām un nozares uzņēmumiem.

Augstākās izglītības reformām ir jānodrošina augstākās izglītības kvalitātes paaugstināšana, rezultātā radot jaunu augstākās izglītības kvalitātes modeli. Tā centrā ir četri elementi: studenti, akadēmiskais personāls, resursi un normatīvu ietvars. 1. Augstākā izglītība uzskatāma par kvalitatīvu, ja studenti gūst gan teorētiskas zināšanas, gan arī attīsta praktiskas iemaņas, tiem ir pieejamas budžeta vietas un tiek dota iespēja strādāt pētniecības un radošajos projektos. Izglītības kvalitāti apliecina ne tikai studentiem piedāvātās, bet arī viņu pašu realizētās iespējas attīstīt gan pamata kompetences (konkrētas, praktiskas prasmes), gan caurviju kompetences (šo prasmju konvertējamība, pielietojums) sevis izvēlētajā jomā. Nozīmīga ir arī studentu starptautiskā mobilitāte studijām un pētniecībai.
2. Kvalitāti raksturo arī augstskolas akadēmiskais personāls, kurš ir starptautiski konkurētspējīgs gan pētniecībā, gan izglītojot, t.sk. spēj strādāt ar starptautiskajiem studentiem. Nodrošina pētniecībā balstītu izglītības saturu.
3. Augstskolu resursu pamatā ir mūsdienīga infrastruktūra un materiāltehniskā bāze zinātnes un studiju procesa īstenošanai; tiek nodrošināta piekļuve modernām laboratorijām, jaunākajai zinātniskajai literatūrai un starptautiskiem akadēmiskās pētniecības tīkliem.
4. Normatīvo ietvaru jāveido pārdomātiem normatīvajiem aktiem, līdzsvarotiem stimuliem un starptautiskiem standartiem atbilstošai akreditācijai. Būtiskas kvalitātes veicinātājas ir arī motivācijas programmas par sasniegumiem.

Projekta iesniegumā ir sniegts pamatojums, ka projekta ietvaros izstrādājamās studiju programmas atbilst AII studiju programmu attīstības un konsolidācijas plānam, to izstrāde ir lietderīga un sekmē kvalitatīvu studiju programmu piedāvājumu. Projekta iesniegumam ir jāpievieno studiju programmu attīstības un konsolidācijas plāns (angļu valodā). Projekta iesniegumā ir sniegts pamatojums, ka projekta ietvaros izstrādājamās studiju programmas atbilst AII stratēģiskajai specializācijai, tautsaimniecības attīstības vajadzībām un potenciālo studējošo pieprasījumam (ir veikta vajadzību analīze).Projekta iesniegumā ir jābūt norādītai un izskaidrotai projekta ietvaros izstrādājamo studiju programmu atbilstībai vismaz vienai Latvijas Viedās specializācijas stratēģijā noteiktajai izaugsmes prioritātei (skat. izaugsmes prioritāšu aprakstu šīs metodikas pielikumā “RIS3 prioritātes un to skaidrojumi”).Projekta iesniedzējs sniedz informāciju par citām iniciatīvām (piemēram, sadarbības līgumi, vienošanās ar citām institūcijām, priekšdarbi, iestrādes u.tml.) un ar projekta iesniegumā plānotajām darbībām saistītiem projektiem (piemēram, Apvārsnis 2020 ietvaros Marijas Sklodovskas-Kirī vārdā nosauktās programmas, vai Nordplus kopīgo maģistratūras programmu izstrādes un īstenošanas projekti, u.c.) , kas tiek vai ir tikuši īstenoti, kā arī par plānotajiem projektiem (piemēram, 8.2.1.SAM projektos plānoto darbību saturiska sasaiste (sinerģija) ar 8.2.2.SAM, 8.2.3.SAM), kas ir vērtēšanas procesā. Var tikt norādīti arī projekti, kur AII ir iesaistīta kā sadarbības partneris citu institūciju īstenotajos projektos. |
| 3.2.2. | Projekts atbilst studiju programmu attīstības un konsolidācijas plānam. |
| 3.2.3. | Projekta ietvaros izstrādājamās jaunās studiju programmas atbilst AII stratēģiskajai specializācijai, tautsaimniecības attīstības vajadzībām un potenciālo studējošo pieprasījumam. |
| 3.2.4. | Projekta ietvaros izstrādājamās jaunās studiju programmas atbilst Viedās specializācijas stratēģijā noteiktajām izaugsmes prioritātēm. |
| 3.2.5. | Projekts papildina citas iniciatīvas un projektus, kas tiek īstenoti vai ir tikuši īstenoti AII. |
| Ja vērtējums ir zemāks par 4 punktiem, projekta iesniegumu noraida.  |
| * 1. **Projekta izstrādes un īstenošanas kvalitāte**
 |
| 3.3.1. | Projekta saturiskais risinājums (metodika) ir inovatīvs, plānotās darbības ir saturiski piemērotas mērķa sasniegšanai, to savstarpējā loģika ir pamatota un atbilstoša, lai sasniegtu plānotos rezultātus.  | **0 – 5***(Vērtējuma vienība – 0,5 punkti)* | Jāsaņem vismaz**3** punkti | Projekta iesniegumā jābūt aprakstītam, vai projekta rezultāti būs inovatīvi un vai tiks izmantotas inovatīvas darba metodes, lai sasniegtu projekta iesniegumā noteiktos rezultātus, piemēram, jaunajās studiju programmās, plānojot inovatīvas mācību metodes, piekļuvi informācijai un e-risinājumiem studiju programmu īstenošanā. Ja projekta iesniegums balstās uz eksistējošām inovācijām vai citu projektu rezultātiem, projekta iesniegumā ir jāpamato, kāda pievienotā inovatīvā vērtība tiks iegūta projekta iesniegumā plānoto darbību rezultātā. Projekta iesniegumā ir sniegta informācija, ka projektā plānotās darbības un to īstenošanas soļi ir pārdomāti, izpildāmi, kvalitatīvi un vērsti uz projekta iesniegumā definētā mērķa sasniegšanu.Projekta iesniegumā ir identificēts katrai darbībai atbilstošs finanšu un citu nepieciešamo resursu apmērs, tajā skaitā nepieciešamie cilvēkresursi, finanšu resursi, augstākās izglītības institūcijas rīcībā esošie infrastruktūras resursi u.c. Projekta iesniedzējam jādemonstrē, ka projektā plānotās darbības ir definētas, balstoties uz projekta iesniedzēja un sadarbības partnera (ja attiecināms) veikto esošo situācijas analīzi, to īstenošanas secība ir loģiska, pārskatāma, savstarpēji saskaņota un atbilstoša projekta ietvaros plānotajam laika grafikam. Projektā plānotajām darbībām un to īstenošanas secībai jānodrošina projekta iesniegumā plānoto mērķu un rezultātu sasniegšana projekta plānotā finansējuma ietvaros.Projekta iesniegumā sniegta informācija par projekta iesniedzēja un sadarbības partnera (ja attiecināms) plānotajiem projekta īstenošanas kvalitātes kontroles pasākumiem, kas ļaus izmērīt plānoto darbību progresu, kvalitāti un veikt nepieciešamos grozījumus, lai nodrošinātu projekta iesniegumā plānoto mērķu un rezultātu sasniegšanu projekta iesniegumā norādītā laika grafika un plānotā finansējuma ietvaros. |
| 3.3.2. | Projektā plānotās darbības ir pārdomātas un izstrādātas kvalitatīvi, lai sasniegtu mērķus un paredzētos rezultātus.  |
| 3.3.3. | Projekts ir ekonomiski pamatots (rentabls) un katrai projekta darbībai ir paredzēti atbilstoši resursi.  |
| 3.3.4. | Projekta vispārējā izstrāde nodrošina konsekvenci starp projekta mērķiem, saturiskajiem risinājumiem, pasākumiem un plānoto budžetu. |
| Ja vērtējums ir zemāks par 3 punktiem, projekta iesniegumu noraida.  |
| * 1. **3.4. Projekta īstenošanas grupas un sadarbības kārtības kvalitāte**
 |
| 3.4.1. | Projekts paredz ciešas, savstarpēji papildinošas un uz mērķa sasniegšanu vērstas partnerattiecības starp projektā iesaistītajām augstākās izglītības iestādēm; | **0 – 5***(Vērtējuma vienība – 0,5 punkti)* | Jāsaņem vismaz**3** punkti | Projekta iesniegumā sniegta informācija:1. par sadarbības partnera (ja attiecināms) specializāciju, pieredzi, prasmēm, zinātību un pārvaldības atbalstu, kas nepieciešams projekta iesniegumā minēto konkrēto plānoto darbību īstenošanai, un apraksts par sadarbības partnera (ja attiecināms) plānoto iesaisti un paredzamo ietekmi uz projekta iesniegumā noteiktā mērķa un rezultātu sasniegšanu;
2. par projekta iesniedzēja un sadarbības partnera (ja attiecināms) projekta īstenošanā iesaistīto personālu, aprakstot nepieciešamās profesionālās kvalifikācijas prasības, kompetences, pieredzi un atbilstību paredzamo pienākumu izpildei un sniegts pamatojums, kāpēc projekta ietvaros plānoto konkrēto darbību īstenošanas nodrošināšanai plānots piesaistīt attiecīgo personālu;
3. par ekspertiem (piemēram, ārvalstu eksperti; eksperti ar pieredzi un kompetenci studiju programmu izstrādē, nozaru profesionālo organizāciju eksperti; tehnoloģiju eksperti; darba devēju pārstāvji u.c.), kurus plānots piesaistīt projekta ietvaros plānoto darbību īstenošanai un sniegts skaidrojums (tajā skaitā to specifisko kompetenču, zināšanu un prasmju apraksts) to piesaistei projekta ietvaros plānoto konkrēto darbību īstenošanas nodrošināšanai.

Projekta iesniegumā aprakstīts projekta iesniedzēja un sadarbības partnera (ja attiecināms) ieguldījums un atbildība projekta ietvaros plānoto darbību īstenošanā atbilstoši to specializācijai, pieredzei, prasmēm un zinātībai. Projekta iesniedzēja un sadarbības partnera (ja attiecināms) plānotās darbības ir savstarpēji papildinošas un novērsta to pārklāšanās un dublēšanās.Projekta iesniegumā tiek aprakstīts projekta īstenošanā iesaistītā projekta vadības un projekta īstenošanas personāla darbību dalījums, norādot informāciju par projekta iesniedzēja un sadarbības partnera (ja attiecināms) projekta vadībā un īstenošanā iesaistītā personāla pienākumu, uzdevumu un atbildības sadalījumu atbilstoši to kompetencēm, projekta ietvaros plānotajām veicamajām darbībām un ieguldījumu projekta iesniegumā noteikto mērķu īstenošanā.Projekta iesniegumā precīzi aprakstīta un pamatota projekta iesniedzēja un sadarbības partnera (ja attiecināms) vadības organizatoriskā struktūra, lēmumu pieņemšanas un konfliktu risināšanas kārtība, tajā skaitā ir noteikts, kurš pieņem lēmumus noteiktos jautājumos, piemēram, procesa vadībā, finansējuma plūsmas pārdalē u.tml., lai nodrošinātu projekta iesniegumā noteikto darbību īstenošanu un mērķu sasniegšanu. Projekta iesniegumā pamatots, kāpēc piedāvātā organizatoriskā struktūra un lēmumu pieņemšanas mehānisms ir atbilstošs projekta sarežģītības un apjoma līmenim. |
| 3.4.2. | Projekta īstenošanā iesaistītajam personālam (t.sk. sadarbības partnera) ir atbilstošas zināšanas, prasmes, pieredze un vadības atbalsts, lai veiksmīgi īstenotu visas projektā plānotās darbības un sasniegtu izvirzīto mērķi; |
| 3.4.3. | Projekta īstenošanā ir piesaistīts atbilstošs un daudzveidīgs ekspertu klāsts, lai varētu izmantot to dažādo pieredzi, specializāciju (ārvalstu eksperti, tehnoloģiju eksperti, nozares pārstāvji u.c.);  |
| 3.4.4. | Projekta īstenošanā iesaistītā personāla pienākumu un uzdevumu sadalījums ir skaidrs, atbilstošs un apliecina visu iesaistīto dalībnieku apņemšanos vai motivāciju aktīvai līdzdalībai atbilstoši to kompetencēm un projektā paredzētajiem uzdevumiem; |
| 3.4.5. | Projektā ir paredzēts efektīvs sadarbības mehānisms starp visām iesaistītajām pusēm, lai nodrošinātu efektīvu (kvalitatīvu, operatīvu) koordināciju, lēmumu pieņemšanu un saziņu. |
| Ja vērtējums ir zemāks par 3 punktiem, projekta iesniegumu noraida.  |
| * 1. **Projekta ietekme un rezultātu izplatīšana**
 |
| 3.5.1. | Projektam būs ievērojama ietekme uz iesaistīto organizāciju (konkrēti — augstākās izglītības iestāžu) spējām un it īpaši uz augstākās izglītības attīstību un modernizāciju, lai palīdzētu tām kļūt pieejamām sabiedrībai kopumā, darba tirgum un vietējā, reģionālā, valsts vai starptautiskā līmenī un atbalstītu to starptautiskās sadarbības spēju. | **0 – 5***(Vērtējuma vienība – 0,5 punkti)* | Jāsaņem vismaz**3** punkti | Projekta iesniegumā sniegta informācija, kādas izmaiņas un ieguvumus konkrētā projekta īstenošana ieviesīs projekta iesniedzēja un sadarbības partnera institūcijā (ja attiecināms) projekta īstenošanas laikā un pēc tā pabeigšanas (jauno studiju programmu īstenošanas laikā), kā arī sniegta informācija par projekta iespējamo ietekmi augstākās izglītības jomā vietējā, reģionālā, valsts vai Eiropas līmenī un sabiedrībā kopumā.Projekta iesniegumā aprakstīta projekta ietekme uz augstākās izglītības kvalitātes attīstību, lai sekmētu pētniecībā balstītas studijas, modernu, darba tirgum un sabiedrības vajadzībām un attīstības tendencēm atbilstošu studiju saturu, lokāli iesakņotu un globāli domājošu un saistītu cilvēkresursu attīstību, kā arī kvalitatīvas augstākās izglītības pieejamību.Izstrādāts komunikācijas un publicitātes plāns, kā projekta iesniedzējs un sadarbības partneris (ja attiecināms) nodrošinās projekta ietvaros radīto rezultātu izplatīšanu projekta iesniedzēja un sadarbības partnera (ja attiecināms) institūcijās un pārējām ieinteresētajām pusēm, kā arī aprakstīti paredzētie mērķauditorijas sasniegšanas, iesaistīšanas un informēšanas pasākumi projekta īstenošanas laikā un pēc projekta pabeigšanas, izmantojot konkrēti norādītus un attiecīgajai mērķauditorijai atbilstošākos komunikāciju kanālus (piemēram, informatīvie bukleti, intervijas radio/TV, konferences, semināri, sociālie tīkli, dalība starptautiskajās izglītības izstādēs, lekcijas u.c. pasākumi).Projekta iesniegumā aprakstīts, kā tiks nodrošināta bezmaksas pieejamība interesentiem (piemēram, projekta iesniedzēja akadēmiskajam personālam un studentiem, citu AII akadēmiskajam personālam un studentiem, zinātnisko institūciju pārstāvjiem, skolu pedagogiem u.c. interesentiem) pie projekta ietvaros sagatavotā materiāla un dokumentācijas, izmantojot atvērtās licences[[12]](#footnote-13).Ja ir paredzami ierobežojumi informācijas izplatīšanai un bezmaksas pieejamībai, tie ir jāatrunā projekta iesniegumā. Minētie ierobežojumi jānosaka samērīgi un tiem nevar būt nozīmīga ietekme uz rezultātu izplatīšanu.Projekta iesniegumā ir jābūt aprakstītai projekta ietvaros veikto pasākumu un rezultātu ilgtspējai pēc projekta noslēguma.*Var būt šādi ilgtspējas veidi:** *Institucionālā ilgtspēja – projekta īstenotāja rīcībā esošie cilvēkresursi, lai turpinātu iesākto projekta darbību pēc projekta beigām. Projekta iesniedzējs pamato, kā projekta ietvaros izveidotās struktūras, piesaistītie darbinieki, apmācītie speciālisti vai citi projekta rezultāti tiks uzturēti pēc projekta beigām. Tiek sniegts apraksts, kas un kādā veidā pārmantos projekta rezultātus un iegūto pieredzi/ zināšanas;*
* *Finansiālā ilgtspēja – projekta īstenotāja rīcībā esošie finanšu resursi, lai turpinātu projekta darbības pēc projekta beigām. Ja projekta iesniedzēja rīcībā nav šādu resursu, tad sniedz skaidrojumu, balstoties uz iepriekšējo pieredzi, šādu resursu piesaistei no citiem finanšu avotiem.*

Projekta iesniegumā sniegta informācija, vai un kā pēc projekta īstenošanas pabeigšanas turpināsies sadarbība ar projekta sadarbības partneri (ja attiecināms), ar stratēģiskajā partnerībā iesaistītajām pusēm (zinātniskajām institūcijām, studentu organizācijām, vadošajām nozaru asociācijām). |
| 3.5.2. | Projekts radīs ietekmi ārpus iesaistītajām organizācijām vietējā, reģionālā, valsts vai starptautiskā līmenī. Tas paredz atbilstošus pasākumus progresa uzraudzībai un paredzamās (īstermiņa un ilgtermiņa) ietekmes novērtēšanai. |
| 3.5.3. | Projekts paredz skaidru un efektīvu plānu rezultātu izplatīšanai un ietver attiecīgus pasākumus, rīkus un kanālus, lai nodrošinātu rezultātu un ieguvumu efektīvu izplatīšanu ieinteresētajām personām projekta īstenošanas laikā un pēc tam.  |
| 3.5.4. | Projektā ir ietverti attiecīgi pasākumi un resursi, lai nodrošinātu projekta rezultātu un ieguvumu ilgtspēju pēc projekta pabeigšanas. |
| Ja vērtējums ir zemāks par 3 punktiem, projekta iesniegumu noraida.  |
| 3.6. | AII ir **iepriekšēja pieredze** kopīgo studiju programmu izveidē un īstenošanā ar ārvalsts AII.  | **1** | Kritērijs dod papildu punktu | Projektam ir piešķirams **1 punkts**, ja AII ir iepriekšēja pieredze vismaz 1 kopīgās studiju programmas izveidē un īstenošanā ar ārvalsts AII. Projekts iesniedzējs projekta iesniegumā norāda kopīgās studiju programmas nosaukumu un kodu, studiju programmas izstrādē un īstenošanā iesaistītās ārvalsts AII, un finansējuma avotu, ar kura atbalstu studiju programma izstrādāta un tiek īstenota.Projektam ir piešķirami **0 punkti**, ja AII nav iepriekšēja pieredze kopīgas studiju programmas izveidē un īstenošanā ar ārvalsts AII. |
| 3.7. | Jauno studiju programmu īstenošanā kā akadēmisko personālu (pamatdarbā) plānots piesaistīt Latvijas valsts piederīgos, kas ieguvuši grādu ārvalstu augstākās izglītības institūcijās un nav bijuši darba attiecībās ar attiecīgo AII. | **1** | Kritērijs dod papildu punktu | Projektam ir piešķirams **1 punkts**, ja jauno studiju programmu īstenošanā kā akadēmisko personālu (pamatdarbā) plānots piesaistīt vismaz 1 Latvijas valsts piederīgo, kas ieguvis grādu ārvalsts augstākās izglītības institūcijā un nav bijis darba attiecībās ar attiecīgo AII.Projektam ir piešķirami **0 punkti**, ja jauno studiju programmu īstenošanā kā akadēmisko personālu (pamatdarbā) nav plānots piesaistīt vismaz 1 Latvijas valsts piederīgo, kas ieguvis grādu ārvalsts augstākās izglītības institūcijā, vai Latvijas valsts piederīgais, kas ieguvis grādu ārvalsts augstākās izglītības institūcijā, ir bijis darba attiecībās ar attiecīgo AII. *Piezīme*: Latvijas valsts piederīgajam, kas ieguvis grādu ārvalsts augstākās izglītības institūcijā un nav bijis darba attiecībās ar attiecīgo AII, jābūt pieņemtam darbā AII kā akadēmiskajam personālam uz jaunās studiju programmas īstenošanas uzsākšanas brīdi. |
| 3.8. | Projekta iesniedzējs ir noslēdzis vienošanos ar Izglītības un zinātnes ministriju par labu praksi ārvalstu studējošo piesaistē un studiju nodrošināšanā. | **2** | Kritērijs dod papildu punktu | Projektam ir piešķirami **2 punkti**, ja projekta iesniedzējs ir noslēdzis vienošanos ar Izglītības un zinātnes ministriju par labu praksi ārvalstu studējošo piesaistē un studiju nodrošināšanā.Projektam ir piešķirami **0 punkti**, ja projekta iesniedzējs **nav**  noslēdzis vienošanos ar Izglītības un zinātnes ministriju par labu praksi ārvalstu studējošo piesaistē un studiju nodrošināšanā. |
| 3.9. | Projektā paredzētās darbības veicina horizontālā principa „Vienlīdzīgas iespējas” (dzimumu līdztiesība, invaliditāte, vecums un etniskā piederība) ievērošanu. | **0 - 1** | Kritērijs dod papildu punktu | Projektam ir piešķirams **1 punkts**, ja projektā plānotās darbības veicina horizontālā principa „Vienlīdzīgas iespējas” ievērošanu.Projektam ir piešķirami **0 punkti**, ja projektā plānotās darbības neveicina horizontālā principa „Vienlīdzīgas iespējas” ievērošanu. |
| 3.9.1. | Projektā plānotās darbības neveicina horizontālā principa „Vienlīdzīgas iespējas” ievērošanu; | **0** |
| 3.9.2. | Projektā plānotās darbības veicina horizontālā principa „Vienlīdzīgas iespējas” ievērošanu. | **1** |

Piezīmes:

N - Neprecizējamais kritērijs, kritērija neatbilstības gadījumā sadarbības iestāde pieņem lēmumu par projekta iesnieguma noraidīšanu;

P – Precizējamais kritērijs, kritērija neatbilstības gadījumā sadarbības iestāde pieņem lēmumu par projekta iesnieguma apstiprināšanu ar nosacījumu, ka projekta iesniedzējs nodrošina pilnīgu atbilstību kritērijam lēmumā noteiktajā laikā un kārtībā.

Kvalitātes kritēriju Nr. 3.2., 3.3., 3.4., 3.5. vērtēšanā eksperts piemēro šādu vērtēšanas pieeju:

**0 punktu** – Priekšlikums neatbilst aplūkotajam kritērijam vai to nevar novērtēt trūkstošas vai nepilnīgas informācijas dēļ (ja vien radusies “acīmredzamas pārrakstīšanās kļūda”);

**1 punkts** – Vāji: kritērijs tiek nepietiekami risināts vai iesniegumam ir nopietnas nepilnības;

**2 punkti** – Apmierinoši: iesniegums visumā atbilst kritērijam, bet tajā ir novērojamas būtiskas nepilnības;

**3 punkti** – Labi: iesniegums labi atbilst kritērijam, taču ir vēl vairāki trūkumi;

**4 punkti** – Ļoti labi: iesniegums ļoti labi atbilst kritērijam, bet vēl ir neliels skaits nepilnību;

**5 punkti** – Izcili: iesniegums sekmīgi atbilst visiem konkrētā kritērija aspektiem; ja ir nepilnības, tās ir mazsvarīgas.

Atbilstoši eksperta vērtēšanas veidlapai eksperts pamato piešķirto punktu skaitu.

1.pielikums. „RIS3 prioritātes un to skaidrojumi”

|  |  |
| --- | --- |
| **RIS3 izaugsmes prioritāte** | **Prioritāti paskaidrojošā problēma un piedāvātais risinājums** |
| ***1.prioritāte:*** Efektīvāka pirmapstrādes produktu izmantošana augstākas pievienotās vērtības produktu ražošanai, jaunu materiālu un tehnoloģiju radīšana un pielietošanas dažādošana. Netehnoloģisko inovāciju, Latvijas radošās industrijas potenciāla plašāka izmantošana tautsaimniecības nozaru augstākas pievienotās vērtības produktu un pakalpojumu ražošanai. | Pašreizējās Latvijas tautsaimniecības struktūras pamatā ir tradicionālās nozares, kuru konkurētspēja ir balstīta uz dabisko priekšrocību izmantošanu – lēto darbaspēku un pieejamajiem dabas resursiem. Lai arī vidējā termiņā tradicionālajām tautsaimniecības nozarēm būs liels devums kopējā tautsaimniecības izaugsmē un darba vietu radīšanā, jāņem vērā, ka gan lētais darbaspēks, gan resursu pieejamība nerada stimulus uzņēmējdarbības modeļa maiņai un citu salīdzinošo priekšrocību radīšanai. Līdz ar to, lai sekmētu tautsaimniecības transformāciju, ir nepieciešams veicināt strukturālās izmaiņas par labu preču un pakalpojumu ar augstāku pievienoto vērtību ražošanai. Piemēram, viens no pievienotās vērtības kāpinātājiem ir inovācijas, kuru plašai attīstībai un pielietošanas veicināšanai ir nozīmīga loma. Būtiska attīstības iespēja ir viedo un elastīgo tehnoloģiju un pieeju izmantošana ražošanā, enerģētikā, veselības aprūpē, sabiedrības vadībā u.c.*Šai prioritātei atbilst specializācijas jomas „Zināšanu-ietilpīga bioekonomika”, „Zināšanu-ietilpīga veselība, t.sk. biomedicīna, medicīnas tehnoloģijas, biofarmācija un biotehnoloģijas”, „Viedie materiāli, tehnoloģijas un inženiersistēmas” un „Informācijas un komunikāciju tehnoloģijas”.* |
| ***2.prioritāte:*** Jaunu produktu/ pakalpojumu pastāvīga meklēšana, kuras ietvaros ir nepieciešams radīt efektīvu identifikācijas sistēmu, kas spēj atrast un sniegt atbalstu jaunu produktu radīšanai esošo nozaru un starpnozaru ietvaros, kā arī veidot jaunas nozares ar augstu izaugsmes potenciālu. | Latvijas tautsaimniecības ilgtspējīgai attīstībai ir nepieciešams diversificēt apstrādes rūpniecību un eksportspējīgās pakalpojumu nozares, panākot straujāku vidēji augsto un augsto tehnoloģiju nozaru, kā arī uz zināšanām balstīto nozaru attīstību. Šajā virzienā ietilpst, piemēram, tādas augstas pievienotās vērtības vai nozares kā farmācija, biotehnoloģijas, elektronika, aparātbūve, kā arī veselības tūrisms un strauji augošas (*emerging*) zināšanu jomas šajās un citās nozarēs.*Šai prioritātei atbilst specializācijas joma „Viedie materiāli, tehnoloģijas un inženiersistēmas”, „Zināšanu-ietilpīga veselība” un „Informācijas un komunikāciju tehnoloģijas”.* |
| ***3.prioritāte:*** Energoefektivitātes paaugstināšana, kas ietver jaunu materiālu radīšanu, ražošanas procesu optimizāciju, tehnoloģisko jauninājumu ieviešanu, alternatīvo energoresursu izmantošanu u.c. risinājumus. | Zems energoefektivitātes līmenis rada gan enerģētiskās drošības, gan resursu ilgtspējas, gan konkurētspējas riskus. Energoefektivitātes līmeņa paaugstināšana tautsaimniecībā kopumā ar inovatīvu risinājumu palīdzību ir ilgtspējīgs un izmaksu ziņā efektīvākais risku samazināšanas veids, vienlaikus radot papildu darbavietas un veicinot ekonomikas izaugsmi.Latvijā ir augsts tautsaimniecības energointensitātes (energo intensity) līmenis (enerģijas patēriņš pret IKP, izteikts kilogramos naftas ekvivalentā uz tūkst. eiro). 2011.gadā energointensitātes līmenis bija 323,3 kg. naftas ekvivalenta uz tūkst. eiro, jeb 2,2 reizes augtāks nekā vidēji ES.Latvijas nacionālajā reformu programmā „ES2020” stratēģijas īstenošanai noteikts nacionālais mērķis sasniegt primārās enerģijas ietaupījumus 0,670 Mtoe 2020.gadā, savukārt Direktīvā 2012/27/ES par energoefektivitāti noteiktās obligātās saistības ikgadējas 1,5% gala enerģijas ietaupījumam atbilst 0,213 Mtoe 2020.gadā.*Šai prioritātei atbilst specializācijas joma „Viedie materiāli, tehnoloģijas un inženiersistēmas”, „Viedā enerģētika” un „Informācijas un komunikāciju tehnoloģijas”..*  |
| ***4.prioritāte:*** Moderna un mūsdienu prasībām atbilstoša IKT sistēma privātajā un valsts sektorā. | IKT nozares jaunajām iespējām un risinājumiem jāsniedz lielāks ieguldījums citu nozaru attīstībā, būtiski paaugstinot to darba efektivitāti. Latvijas nacionālajā reformu programmā „ES2020” stratēģijas īstenošanai kā viens no reformu virzienu apakšpasākumiem ir minēta nepieciešamība paaugstināt informācijas un komunikāciju risinājumu (IKT) attīstību un digitālā vienotā tirgus ieviešanu, tādējādi sekmējot tautsaimniecības izaugsmi, kas saistīta ar nepieciešamību nodrošināt pieaugošo pieprasījumu pēc efektīvākiem biznesa procesu pārvaldības un analīzes risinājumiem. Turklāt elektronisko sakaru vienlīdzīga pieejamība visā Latvijas teritorijā paaugstinās IKT ieguldījumu visu tautsaimniecības nozaru izaugsmē un inovācijā. IKT attīstība ir cieši saistīta ar viedo un elastīgo pieeju izmantošanu industrijā.Publiskās pārvaldes rīcībā esošo datu atvēršana ietver nerealizētu ekonomisku un sociālu potenciālu. Datus nododot atklātībā, tie var tikt izmantoti jaunu produktu un pakalpojumu, kā arī inovāciju radīšanā, zinātniskajā un pētnieciskajā darbā. Atvērta, droša un sadarbspējīga publisko datu infrastruktūra ir viens no galvenajiem risinājumiem, lai palielinātu valsts ekonomisko izaugsmi.Informācijas sabiedrības attīstības pamatnostādnēs 2014.-2020.gadam ir noteiktas IKT jomas prioritātes Latvijā, kas ir izstrādātas, ņemot vērā Digitālās programmas Eiropai noteiktās prioritātes un Eiropas Komisijas izvirzītos mērķus Digitālā vienotā tirgus attīstībai: IKT izglītības un e-prasmju attīstība, plaši pieejama piekļuve internetam, moderna un efektīva publiskā pārvalde, e-pakalpojumu un digitālā satura attīstība, pārrobežu sadarbība digitālā vienotā tirgus attīstībai, kā arī IKT pētniecības un inovācijas, uzticēšanās un drošības veicināšana.IKT nozaru ieguldījums jāveicina, veidojot arī digitālā satura resursus un nodrošinot to pieejamību jaunu produktu un pakalpojumu veidošanai, attiecīgi jāattīsta digitālā satura bāze un jāveicina IKT un citu nozaru kopdarbība (valodu tehnoloģiju attīstīšana, kultūras un izglītības satura digitalizācija utt.).*Šai prioritātei atbilst specializācijas joma „Informācijas un komunikāciju tehnoloģijas”.* |
| ***5.prioritāte:*** Moderna un nākotnes darba tirgus prasībām atbilstoša izglītības sistēma, kas veicina tautsaimniecības transformāciju un VSS prioritāšu īstenošanai nepieciešamo kompetenču, uzņēmējspējas un radošuma attīstību visos izglītības līmeņos. | Vidējā termiņā un ilgtermiņā Latvijas ekonomika saskarsies ar profesionāla un augsti kvalificēta (galvenokārt ar koledžas vai augstāku izglītības līmeni) darbaspēka nepietiekamību, kā arī ar sabiedrības zemo absorbcijas kapacitāti un moderno kompetenču trūkumu kopumā. Galvenās problēmas, ar kurām saskarsimies nākotnē, ir nepietiekams kvalificētu speciālistu skaits, galvenokārt dabas un inženierzinātņu jomās (gan vidējās, gan augstākās izglītības līmenī), un augsti kvalificētu speciālistu trūkums ar nākotnei nepieciešamajām prasmēm – tehniskā specializācija, kas apvienota ar radošām, uzņēmējdarbības un problēmrisināšanas kompetencēm. Latvijas absorbcijas kapacitātes palielināšanai ir nepieciešams attīstīt spēju identificēt, saprast un izmantot tautsaimniecības attīstībai globālajā zināšanu telpā esošās zināšanas un kompetences. Ir nepieciešams attīstīt tādas tīklveida struktūras, kas nodrošina patstāvīgas saiknes starp globālo un vietējo. Augstākās izglītības institūcijās ir nepieciešams attīstīt tādu izglītību, kas:1. Ir balstīta modernas izglītības izpratnē un nodrošina modernu kompetenču attīstību, tai skaitā problēmu risināšana, datu apstrāde un izmantošana, iespēju identificēšana un izmantošana, tehniskā jaunrade un augstas pievienotās vērtības amatu pratība;
2. Nodrošina stratēģiskajām specializācijas jomām nepieciešamo globālo zināšanu iegūšanu un izplatīšanu, it īpaši veidojot ilgtspējīgu iegūšanas un izplatīšanas sistēmu - tai skaitā veidojot jaunus uzņēmumus un konkrētu uzņēmumu vajadzībām atbilstošu specializāciju studiju laikā, kā arī sadarbības tīklus individuālā un organizāciju līmenī;
3. Nodrošina ar specializācijas jomu attīstību saistīto sociālo problēmu risināšanu, sabiedrības analītiskās un absorbcijas kapacitātes celšanu caur pastāvīgu proaktīvu zināšanu un kompetenču piedāvājumu dažādām sabiedrības grupām un organizācijām;
4. Izkopj un nostiprina aktīvas radošas darbības un inovācijas vērtību.
 |
| ***6.prioritāte:***Attīstīta zināšanu bāze un cilvēkkapitāls zināšanu jomās, kurās Latvijai ir salīdzinošās priekšrocības un kas ir nozīmīgas tautsaimniecības transformācijas procesā: zināšanu jomās, kas saistītas ar zināšanu-ietilpīgas bioekonomikas, zināšanu-ietilpīgas veselības (tajā skaitā farmācijā, biomedicīnā un translācijas medicīnā), viedās enerģētikas un IKT nozaru attīstības vajadzībām un EK identificētajās atslēgtehnoloģiju (nanotehnoloģijas, mikro un nano-elektronika, fotonika, advancētie materiāli un ražošanas sistēmas, biotehnoloģijas) jomās. | Zinātnes un pētniecības kapacitāte Latvijā dažādās zināšanu jomās ir neviendabīga. Starptautiskais zinātnes izvērtējums parādīja, ka Latvijā eksistē zināma kapacitāte visās zinātņu nozarēs, kā arī atsevišķas izcilības. Tai pat laikā gan zināšanu bāze, gan arī cilvēkkapitāls (pētnieki un inženieri un to sadarbības tīkli) ir noplicināts vai nepietiekošs izvirzīto attīstības mērķu sasniegšanai. Atsevišķās zinātņu nozarēs, piemēram matemātikā situācija ir kritiska. Par to liecina gan mazs nodarbināto skaits zinātnē (zinātnieku novecošanās, nepietiekams doktorantu skaits), gan arī saikņu ar industriju, un citām zinātniskajām institūcijām neesamība. Tāpēc ir nepieciešams ieguldījums zināšanu bāzes un cilvēkkapitāla uzturēšanā un attīstībā. Būtiski jāceļ pētniecības un absorbcijas kapacitāte Latvijas uzņēmumos, kā arī to iesaiste stratēģiskajai specializācija atbilstošajos zināšanu tīklos. |
| ***7.prioritāte:*** Teritoriju esošo resursu apzināšana un specializācija, izvirzot perspektīvās ekonomiskās attīstības iespējas un virzienus, t.sk. vadošos un perspektīvos uzņēmējdarbības virzienus pašvaldības teritorijās. | Šobrīd Latvijā vērojama monocentriska attīstība, kas rada periferiālu un nelabvēlīgu vidi uzņēmējdarbībai reģionos, veicina teritoriju depopulāciju un neefektīvu Latvijas resursu izmantošanu. Turpinoties monocentriskai attīstībai, mazināsies konkurētspēja, jo pieaugs darba spēka un infrastruktūras izmaksas monocentrā, bet netiks izmantotas citas izaugsmes iespējas reģionos. Būtiski atšķirīgā ekonomiskā aktivitāte, pakalpojumu pieejamība un sasniedzamība rada atšķirīgus dzīves kvalitātes standartus un attīstības iespējas teritoriju iedzīvotājiem un veicina iedzīvotāju aizplūšanu uz attīstītākajām teritorijām, kas vēl vairāk samazina mazāk attīstīto teritoriju izaugsmes iespējas.Latvijas līdzsvarotas attīstības veicināšanai ir būtiski sekmēt visu teritoriju straujāku attīstību un konkurētspējas pieaugumu. Ir nepieciešams meklēt jaunus reģionu attīstības veidus, tai skaitā izmantojot tās priekšrocības, ko sniedz tīkla struktūras organizācijas un attālinātas sadarbības izmantojot pieejamās un attīstot jaunas tīklošanās platformas. Tāpat ir svarīgi izmantot tās iespējas, ko sniedz sadarbības tīkli, kas savieno Latviju ar citām Eiropas un pasaules valstīm.  |

1. Kritērija ietvaros tiek pārbaudīta projekta iesniedzēja juridiskā statusa atbilstība [↑](#footnote-ref-2)
2. Eiropas Parlamenta un Padomes 2013.gada 17.decembra Regula (ES) Nr. 1303/2013, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu un atceļ Padomes Regulu (EK) Nr. 1083/2006 [↑](#footnote-ref-3)
3. Kritēriju svars:

3.1. Projekta ieguldījums uzraudzības rādītāju izpildē – **30%;**

3.2. Projekta atbilstība – **20%**;

3.3. Projekta izstrādes un īstenošanas kvalitāte – **20%**;

3.4. Projekta īstenošanas grupas un sadarbības kārtības kvalitāte – **10%**;

3.5. Projekta ietekme un rezultātu izplatīšana - **10%**;

3.6. AII ir iepriekšēja pieredze kopīgo studiju programmu izveidē un īstenošanā ar ārvalsts AII– **2,5%**

3.7. Jauno studiju programmu īstenošanā kā akadēmisko personālu (pamatdarbā) plānots piesaistīt Latvijas valsts piederīgos, kas ieguvuši grādu ārvalstu augstākās izglītības institūcijās un nav bijuši darba attiecībās ar attiecīgo AII – **2,5%;**

3.8.Projekta iesniedzējs ir noslēdzis vienošanos ar Izglītības un zinātnes ministriju par labu praksi ārvalstu studējošo piesaistē un studiju nodrošināšanā – 2,**5%**.

3.9. Projektā paredzētās darbības veicina horizontālā principa „Vienlīdzīgas iespējas” (dzimumu līdztiesība, invaliditāte, vecums un etniskā piederība) ievērošanu – 2,**5%**. [↑](#footnote-ref-4)
4. Attiecināms uz augstākās izglītības institūcijām, kuras īsteno 12 vai vairāk studiju programmas (neskaitot studiju programmas studiju virzienā „Izglītība, pedagoģija un sports”, kas tiks norādītas 8.2.1.SAM 1.kārtā) [↑](#footnote-ref-5)
5. Attiecināms uz augstākās izglītības institūcijām, kuras īsteno 11 vai mazāk studiju programmas (neskaitot studiju programmas studiju virzienā „Izglītība, pedagoģija un sports”, kas tiks norādītas 8.2.1.SAM 1.kārtā) [↑](#footnote-ref-6)
6. Attiecināms uz augstākās izglītības institūcijām, kuras īsteno 12 vai vairāk studiju programmas (neskaitot studiju programmas studiju virzienā „Izglītība, pedagoģija un sports”, kas tiks norādītas 8.2.1.SAM 1.kārtā) [↑](#footnote-ref-7)
7. Attiecināms uz augstākās izglītības institūcijām, kuras īsteno 11 vai mazāk studiju programmas (neskaitot studiju programmas studiju virzienā „Izglītība, pedagoģija un sports”, kas tiks norādītas 8.2.1.SAM 1.kārtā) [↑](#footnote-ref-8)
8. Attiecināms uz augstākās izglītības institūcijām, kuras īsteno 12 vai vairāk studiju programmas (neskaitot studiju programmas studiju virzienā „Izglītība, pedagoģija un sports”, kas tiks norādītas 8.2.1.SAM 1.kārtā [↑](#footnote-ref-9)
9. Attiecināms uz augstākās izglītības institūcijām, kuras īsteno 11 vai mazāk studiju programmas (neskaitot studiju programmas studiju virzienā „Izglītība, pedagoģija un sports”, kas tiks norādītas 8.2.1.SAM 1.kārtā) [↑](#footnote-ref-10)
10. Attiecināms uz augstākās izglītības institūcijām, kuras īsteno 12 vai vairāk studiju programmas (neskaitot studiju programmas studiju virzienā „Izglītība, pedagoģija un sports”, kas tiks norādītas 8.2.1.SAM 1.kārtā [↑](#footnote-ref-11)
11. Attiecināms uz augstākās izglītības institūcijām, kuras īsteno 11 vai mazāk studiju programmas (neskaitot studiju programmas studiju virzienā „Izglītība, pedagoģija un sports”, kas tiks norādītas 8.2.1.SAM 1.kārtā) [↑](#footnote-ref-12)
12. Atvērto datu licences ir t.s. brīvās licences, kas ļauj saturu izmantot, neprasot papildu atļauju, jo atļauja jau ir dota licences noteikumos.

Atvērtie dati ir atvērtā formātā publicēti mašīnlasāmi dati ar tādu licenci, kas ļauj tos atkārtoti izmantot. [↑](#footnote-ref-13)